Document ID: 32010R0581

UREDBA KOMISIJE (EU) št. 581/2010
z dne 1. julija 2010
o najdaljših obdobjih za prenos ustreznih podatkov z enot v vozilu in voznikovih kartic
(Besedilo velja za EGP)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe (ES) št. 561/2006 Evropskega parlamenta in Sveta z dne 15. marca 2006 o usklajevanju določene socialne zakonodaje v zvezi s cestnim prometom in spremembi uredb Sveta (EGS) št. 3821/85 in (ES) št. 2135/98 ter razveljavitvi Uredbe Sveta (EGS) št. 3820/85 (1) in zlasti člena 10(5)(c) Uredbe,
ob upoštevanju naslednjega:
(1)
Potrebni so redni prenosi podatkov, zabeleženih na enoti v vozilu in voznikovi kartici, da bi omogočili učinkovit nadzor nad tem, kako voznik in podjetje izpolnjujeta določbe o času vožnje in času počitka iz Uredbe (ES) št. 561/2006.
(2)
Z določitvijo najdaljših obdobij, v katerih se ustrezni podatki prenesejo z enote v vozilu in voznikove kartice, bodo pogoji za cestno prometna podjetja po vsej Evropski uniji bolje usklajeni.
(3)
Za določitev najdaljših obdobij, v katerih je treba prenesti podatke, se štejejo samo dnevi z zabeleženo dejavnostjo.
(4)
Direktiva Evropskega parlamenta in Sveta 95/46/ES z dne 24. oktobra 1995 o varstvu posameznikov pri obdelavi osebnih podatkov in o prostem pretoku takih podatkov (2) se uporablja za obdelavo osebnih podatkov v skladu s to uredbo.
(5)
Da bi zmanjšali upravno obremenitev za podjetja, je primerno opredeliti ustrezne podatke, ki jih je treba prenesti.
(6)
Ukrepi iz te uredbe so v skladu z mnenjem odbora, ustanovljenega na podlagi člena 18(1) Uredbe Sveta (EGS) št. 3821/85 (3) -
SPREJELA NASLEDNJO UREDBO:
Člen 1
1. S to uredbo sta določeni najdaljši obdobji, v katerih se ustrezni podatki prenesejo z enote v vozilu in voznikove kartice za namene člena 10(5)(a)(i) Uredbe (ES) št. 561/2006.
2. Za namene te uredbe „ustrezni podatki“ pomenijo vse podatke, zabeležene na digitalnem tahografu, razen podrobnih podatkov o hitrosti.
3. Najdaljši obdobji, v katerih se prenesejo ustrezni podatki, ne presegata:
(a)
90 dni za podatke z enote v vozilu;
(b)
28 dni za podatke z voznikove kartice.
4. Ustrezne podatke je treba prenesti tako, da se pri tem ne izgubijo nobeni podatki.
Člen 2
Ta uredba začne veljati dvajseti dan po objavi v Uradnem listu Evropske unije.
Uporablja se od devetdesetega dne po objavi.
Ta uredba je v skladu s pogodbama v celoti zavezujoča in se neposredno uporablja v vseh državah članicah.
V Bruslju, 1. julija 2010

Labels: 12
8
9
15